পানিপথি কুরআন তিলাওয়াত
পানিপথি কুরআন তিলাওয়াত হল ঐতিহ্যবাহী আরবি বা মিশরীয় উচ্চারণের তুলনায় কুরআন তেলাওয়াতের একটি বিকল্প উচ্চারণ ও শৈলী। পানিপথি উচ্চারণ ভারত ও পাকিস্তানের বা বাংলাদেশের জন্য নির্দিষ্ট এবং শুধুমাত্র উপ-মহাদেশীয় অঞ্চলে সীমাবদ্ধ। তবে উপমহাদেশেও এই আবৃত্তিটি এটি প্রচলিত আবৃত্তি শৈলীর মতো জনপ্রিয় নয়। কুরআনের আয়াতগুলো একটু ভিন্নতার সাথে সমজাতীয় সুরে আবৃত্তি করা হয়। স্বরের গ্রাফ, প্রতিটি পদে, শুরুর পরে উঠে আসে, তারপর কিছুক্ষণের জন্য তার সাধারণ সুর ধরে রাখে এবং শেষে সমান্তরালভাবে পড়ে। এই আবৃত্তি শৈলীটি অত্যন্ত ছন্দময় এবং সুরযুক্ত বলে মনে করা হয়। ভারতের পানিপথ অঞ্চলে এর উৎপত্তি বলে ধারণা করা হয়। পাকিস্তানে, মুলতান এবং ফয়সালাবাদে অনেক মাদ্রাসা আছে যেগুলো পানিপথি তিলাওয়াত শেখায়।